钦定古今图书集成/历象汇编/庶征典/第022卷 > 唐
## 钦定古今图书集成/历象汇编/庶征典/第022卷 > 唐

### 高祖武德元年十月壬申朔日有蚀之

按《唐书高祖本纪》云云。　按《天文志》，在氐五度。占曰：
“诸侯专权，则其应在所宿国，诸侯附从，则为王者事。”
四年八月丙戌朔，日有蚀之。

按《本纪》云云。　按《志》，在翼四度，楚分也。

六年十二月壬寅朔，日有蚀之。

按《本纪》云云。　按《志》。在南斗十九度。吴分也。

九年十月丙辰朔，日有蚀之。

按《本纪》云云。　按志。在氐七度。

### 太宗贞观元年闰三月癸丑朔日有蚀之九月庚戌朔日有蚀之

按《本纪》云云。　按志。闰三月在胃九度。九月在亢五
度。胃为天仓。亢为疏庙。　又按志。贞观初。突厥有五
日并照。

二年三月戊申朔，日有蚀之。

按《本纪》云云，　按《志》，在娄十一度。占：“为大臣忧。”
三年八月己巳朔，日有蚀之。

按《本纪》云云，　按《志》，在翼五度。占曰：“旱。”

四年正月丁卯朔日有蚀之。七月甲子朔日有蚀之
按《本纪》云云。　按志。“闰正月在营室四度。七月在张
十四度。占为失礼。”

六年正月乙卯朔，日有蚀之。

按《本纪》云云。　按志在虚九度。虚耗祥也。

八年五月辛未朔，日有蚀之。

按《本纪》云云。　按志。在参七度。

九年闰四月丙寅朔，日有蚀之。

按《本纪》云云，　按《志》在毕十三度。占“为边兵。”

十一年三月丙戌朔，日有蚀之。

按《本纪》云云，　按《志》在娄二度。占“为大臣忧。”

十二年闰二月庚辰朔，日有蚀之。

按《本纪》云云。　按《志》在奎九度。奎、武库也。

十三年八月辛未朔，日有蚀之。

按《本纪》云云。　按《志》。在翼十四度。翼为远夷。

十七年六月己卯朔，日有蚀之。

按《本纪》云云。　按《志》，“在东井十六度。京师分也。
十八年十月辛丑朔日有蚀之。”

按《本纪》云云。　按志。在房三度。房将相位。

二十年闰三月癸巳朔，日有蚀之。

按《本纪》云云。　按志在胃九度。占曰：“主有疾。”

二十二年八月己酉朔，日有蚀之。

按《本纪》云云，　按《志》，在翼五度。占曰：“旱。”

二十三年三月，日赤无光。

按《本纪》不载。　《按志》。李淳风曰：“日变色。有军急。”又曰：
“其君无德。其臣乱国。”濮阳复曰：“日无光。主病。”

### 高宗显庆五年六月庚午朔日有蚀之

按《本纪》云云。　按志在柳五度。

### 龙朔元年五月甲子晦日有蚀之

按《本纪》云云。　按《志》。在东井二十七度。皆京师分也。

### 麟德二年闰三月癸酉朔日有蚀之

按《本纪》云云。　按志在胃九度。占曰：“主有疾。”

====乾封二年八月己丑朔日有蚀之====按《本纪》云云，　按《志》作“八月己酉朔日有蚀之。”在翼
六度。

### 总章二年六月戊申朔日有蚀之

按《本纪》云云。　按《志》。在东井二十九度。

### 咸亨元年二月壬子日赤无光六月壬寅朔日蚀

按《本纪》不载日无光日蚀同。　按《志》，“二月壬子，日赤
无光。癸丑，四方濛濛，日有浊气，色赤如赭。”　又按《志》，
“日蚀在东井十八度。东井，京师分。”

二年十一月甲午朔，日有蚀之。

按《本纪》云云。　按《志》，在箕九度。箕为后妃之府。
三年十一月戊子朔，日有蚀之。

按《本纪》云云。　按志。在尾十度。京师东井。分尾为后
宫。

### 上元元年三月辛亥朔日有蚀之

按《本纪》云云，　按《志》，在娄十三度。占：“为大臣忧。”
二年三月日赤，九月日蚀。

按《本纪》不载。　《按志》，“三月丁未，日赤如赭。”　按《旧志》，
“九月壬寅日蚀。”

### 永隆元年四月十一月并日蚀

按《本纪》，“十一月壬申朔，日有蚀之。”　按志，在尾十六
度。　按《旧志》，调露二年。〈即永隆元年〉四月乙巳朔。十一月
壬寅朔，日蚀。

### 开耀元年十月丙寅朔日有蚀之

按《本纪》云云。　按志。在尾四度。

### 永淳元年四月甲子朔日有蚀之十月庚申朔日有蚀之

按《本纪》十月不载。　按《志》，在毕五度。十月，在房三度。

按：《旧志》“十月” 作“十一月。”

### 睿宗文明元年二月辛巳日赤如赭

按《本纪》不载，　《按志》云云。

### 中宗嗣圣三年〈即武后垂拱二年〉二月辛未朔日有蚀之按武后本纪云云 按志在营室十五度

嗣圣五年。〈即武后垂拱四年〉六月丁亥朔，日有蚀之。
按《武后本纪》云云，　按志，在东井二十七度，京师分
也。

嗣圣八年。〈即武后天授二年〉四月壬寅朔，日有蚀之。
按《武后本纪》云云。　按志，在昴七度。

嗣圣九年。〈即武后如意元年〉四月丙申朔，日有蚀之。
按《武后本纪》，“长寿元年四月丙申朔，日蚀，大赦，改元
如意。”〈是年八月又改长寿〉按：“《志》，在胃十一度，皆正阳之月，
嗣圣十年。”〈即武后长寿二年〉九月丁亥朔。日有蚀之
按《武后本纪》云云。　按志。在角十度。角内为天庭。
嗣圣十一年。〈即武后延载元年〉九月壬午朔。日有蚀之
按《武后本纪》云云。　按志。在轸十八度。轸为车骑
嗣圣十二年。〈即武后证圣元年〉二月己酉朔。日有蚀之。
按《武后本纪》云云。　按志，在营室五度。

嗣圣十七年。〈即武后久视元年〉“五月己酉朔，日有蚀之。
按《武后本纪》”云云，　按志，在毕十五度。

嗣圣十九年。〈即武后长安二年〉九月乙丑朔，日有蚀之，几既。
按《武后本纪》云云。　按志，在角初度。

嗣圣二十年。〈即武后长安三年〉三月壬戊朔，日有蚀之。九月
庚寅朔，日有蚀之。

按《武后本纪》云云。　按《志》，三月日蚀在奎十度。占曰
“君不安。”九月在亢七度。〈按旧志作九月庚寅朔〉
嗣圣二十一年。〈即武后长安四年〉正月壬子。日赤如赭
按《武后本纪》不载　《按志》云云。

### 景龙元年六月丁卯朔日有蚀之十二月乙丑朔日有蚀之

按《本纪》云云。　按志。六月日蚀在东井二十八度。京
师分也。十二月日蚀在南斗二十一度。为丞相位。
三年二月庚申日色紫赤无光。

按《本纪》不载，　《按志》云云。

### 睿宗太极元年二月丁卯朔日蚀八月元宗即位改元先天九月丁卯朔日有蚀之

按《睿宗本纪》，“九月丁卯朔，日有蚀之。”　按志，在角十
度。　按《旧志》，睿宗太极元年二月丁卯朔，元宗先天
元年九月丁卯朔，日蚀。〈按二月日蚀新书不载疑有舛讹今姑照旧志编次〉

### 元宗开元三年七月庚辰朔日有蚀之

按《本纪》云云。　按志。在张四度。

七年五月己丑朔，日有蚀之。

按《本纪》，素服彻乐减膳　按志在毕十五度。　按《大
唐新语》，开元七年五月己丑朔，日有蚀之。元宗素服
候变，撤乐减膳，省囚徒，多所原放。水旱州皆定赈恤，
不急之务，一切停罢。苏瓌与宋璟谏曰：“陛下频降德
音，勤恤人隐，令徒以下刑尽责保准，放流死等色，则
情不可宽，此古人所以慎赦也。恐言事者直以月蚀
修刑”，日蚀修德，或云分野应灾祥，冀合上旨。臣以为
君子道长，小人道消，女谒不行，谗夫渐远，此所谓修
德。囹圄不扰，甲兵不黩，理官不以深苛，军将不以轻
进，此所谓修刑也。若陛下常以此留念，纵日月盈亏，
将因此而致福，又何患乎？且君子耻言浮于行，故曰“予欲无言。”又曰“天何言哉，四时行焉，百物生焉”，要以
至诚动天，不在制书频下，元宗深纳之。

九年九月乙巳朔，日有蚀之。

按《本纪》云云。　按志。在轸十八度。〈按旧志九月作五月互异〉
十二年闰十二月丙辰朔，日有蚀之。

按《本纪》云云。　按志。在虚初度。〈按旧志丙辰作壬辰互异〉
十四年十二月己未，日赤如赭。

按《本纪》不载，　《按志》云云。

十七年十月戊午朔，日有蚀之。

按《本纪》云云。　按志不尽如钩。在氐九度。〈按旧志戊午作丙午〉
二十年二月甲戌朔，日有蚀之。八月辛未朔，日有蚀
之。

按《本纪》云云。　按《志》。二月在营室十度。八月在翼七
度。〈按旧志二月甲戌作癸酉互异〉

二十一年七月乙丑朔，日有蚀之。

按《本纪》云云。　按志。在张十五度。

二十二年十二月戊子朔，日有蚀之。

按《本纪》云云。　按《志》。在南斗二十三度。

二十三年闰十一月壬午朔，日有蚀之。

按《本纪》云云。　按《志》。在南斗十一度。

二十六年九月丙申朔，日有蚀之。

按《本纪》云云。　按志。在亢九度。

二十八年三月丁亥朔，日有蚀之。

按《本纪》云云。　按《志》。在娄三度。

二十九年三月丙午，日昼昏。

按《本纪》不载。　按志，“风霾，日无光，近昼昏也。占为上
刑急，人不乐生。”

### 天宝元年七月癸卯朔日有蚀之

按《本纪》云云。　按志在张五度。

三载正月庚戌，日晕五重。

按《本纪》不载。　按《志占》曰：“是谓弃光，天下有兵”，
五载五月壬子朔，日有蚀之。

按《本纪》云云。　按志。在毕十六度。

十三载六月乙丑朔，日有蚀之。

按《本纪》云云。　按《志》。“日蚀几既。在东井十九度。京师
分也。”

### 肃宗至德元载十月辛巳朔日有蚀之既

按《本纪》云云。　按志。在氐十度。

### 上元二年二月白虹贯日七月癸未朔日有蚀之

按《本纪》不载“白虹。”　《按志》云云。　又按《志》，“日蚀既大
星皆见，在张四度。”

### 代宗大历二年秋日旁有青赤气

按《本纪》不载。　按志，“七月丙寅日旁有青赤气，长四
丈馀，壬申日上有赤气，长二丈，九月乙亥至于辛丑，
日旁有青赤气。”

三年正月丁巳日有冠珥辛丑亦如之。三月乙巳朔
日有蚀之。

按《本纪》止载日蚀。　按志，凡气长而立者为直，横者
为格，立于日上者为冠，直为有自立者，格为战𩰚。又
曰：“赤气在日上，君有佞臣，黄为土功，青赤为忧。”　又
按志，日蚀在奎十一度。

十年十月辛酉朔，日有蚀之。

按《本纪》云云。　按《志》，在氏十一度，宋分也。

十三年，　月日“当蚀不蚀。”

按《本纪》不载。　按《旧志》，“十三年甲戌，有司奏合蚀不
蚀。”〈按不言月者旧史阙文〉

十四年七月戊辰朔，日有蚀之。十二月丙寅晦，日有
蚀之。

按《德宗本纪》云云　按《志》，七月在张四度。十二月在
危十二度。〈按旧志作二月丙寅朔互异〉

### 德宗贞元二年闰五月壬戌日有黑晕

按《本纪》不载，　《按志》云云。

三年八月辛巳朔，日有蚀之。废《伐鼓礼》。

按《本纪》云云。　按《礼乐志》：贞元三年八月，“日有蚀之。
有司将伐鼓，德宗不许。太常卿董晋言，伐鼓所以责
阴而助阳也。请听有司依经伐鼓。”不报。由是其礼遂
废。　按志，在轸八度。

五年正月甲辰朔，日有蚀之。

按《本纪》云云。　按志。在营室六度。

六年正月戊戌朔日蚀。甲子，日赤如血。

按《本纪》不载。　按志，正月甲子，日赤如血。　按《旧志》，
六年正月戊戌朔，有司奏合蚀不蚀，百寮称贺。
七年六月，日当蚀不蚀。

按《本纪》不载。　按《旧志》，“七年六月庚寅朔，有司奏日
蚀。是夜阴云不见，百官表贺。”

八年十一月壬子朔，日有蚀之。

按《本纪》云云，　按志，在尾六度，宋分也。　按旧志，先
是司天监徐承嗣奏，“据历合蚀八分，今退蚀三分。准
占，君盛明则阴匿而潜退，请书千史。”从之。

十年四月癸卯朔，日蚀。

按《本纪》不载　按旧志，十年四月癸卯朔，有司奏。“太阳合亏。巳正后刻蚀之。既未正后五刻复满。太常奏
准礼上不视朝。其日阴云不见。百官表贺。”

十二年八月己未朔，日有蚀之。

按《本纪》云云，　按《志》，在翼十八度。《占》曰：“旱。”

十七年五月壬戌朔，日有蚀之。

按《本纪》云云。　按《志》。在东井十度。

### 宪宗元和二年十月壬午日旁有黑气

按《本纪》。不载。　按志。“十月壬午。日旁有黑气如人形。
跪手捧盘向日。盘中气如人头。”

三年七月辛巳朔，日有蚀之。

按《本纪》云云，　按志，在七星三度。　按旧志，宪宗谓
宰臣曰：“昨司天奏太阳亏蚀皆如其言，何也。又素服
救日，其仪安在”李吉甫对曰：“日月运行迟速不齐，日
凡周天三百六十五度有馀，日行一度，月行十三度
有馀，率二十九日半而与日会。又月行有南北九道
之异，或进或退，若晦朔之交，又南北同道，即日为月
之所”掩，故名薄蚀。虽自然常数，可以推步，然日为阳
精，人君之象。若君行有缓有急，即日为之迟速，稍逾
常度，为月所掩，即阴侵于阳，亦犹人君行或失中，应
感所致。故《礼》云：“男教不修，阳事不得。”谪见于天，日为
之蚀。古者日蚀，则天子素服而修六官之职，月蚀则
后素服而修六宫之职，皆所以惧天戒而“自省惕也。
人君在民物之上，《易》为骑盈，故圣人制礼务干恭夕
惕以奉若天道。苟德大备，天人合应，百福斯臻。陛下
恭己向明，日慎一日，又顾忧天谴，则圣德益固，升平
何远？伏望长保睿志，以永无疆之休。”上曰：“天人交感，
妖祥应德，盖如卿言‘素服救日，自贬之旨也。朕虽不
德，敢忘兢惕，卿等匡吾不’”逮也。

四年闰三月，日旁有物如日。

五年四月辛未，白虹贯日。

按：以上《本纪》不载　《按志》云云。

十年正月辛卯，日外有物如乌。八月己亥朔，日有蚀
之。

按《本纪》不载日外有物。　按《志》。日蚀在翼十八度。
十一年正月己卯。日紫赤无光。

按《本纪》不载，　《按志》云云。

十三年六月癸丑朔，日有蚀之。

按《本纪》云云。　按志在舆鬼一度，京师分也。

### 穆宗长庆元年六月己丑白虹贯日

按《本纪》不载，　《按志》云云。

二年四月辛酉朔，日有蚀之。

按《本纪》云云。　按志。在胃十三度。

三年二月庚戌，白虹贯日。九月壬子朔，日有蚀之。
按《本纪》，白虹不载。　按志，日蚀在角十二度。

### 敬宗宝历元年六月甲戌赤虹贯日九月甲申日赤无光

二年三月甲午，日中有黑气如杯。辛亥，日中有黑子。
四月甲寅，白虹贯日。

按《本纪》俱不载。　《按志》云云。

### 文宗太和二年二月癸亥日无光白雾昼昏十二月癸亥有黑祲与日如𩰚五年二月辛丑白虹贯日

六年三月，有黑祲，与日如𩰚。庚戌，日中有黑子。四月
乙丑，黑气磨日。

七年正月庚戌，白虹贯日。

按：以上《本纪》不载　《按志》云云。

八年二月壬午朔日有蚀之。七月白虹贯日日晕。十
月白虹贯日有背玦。

按《本纪》止载日蚀，馀不载。　按《志》，“日蚀在奎十度。七
月甲戌，白虹贯日，日有交晕。十月壬寅，白虹贯日，东
西际天，上有背玦。”

九年二月辛卯日月赤如血壬辰亦如之。

按《本纪》不载，　《按志》云云。

### 开成元年正月辛丑朔日有蚀之白虹贯日二月己丑白虹贯日

按《本纪》。“大赦改元。免太和五年以前逋负。京畿今岁
税赐文武官阶爵。”白虹不载。　《按志》云云。　又按《志》。
日蚀在虚三度。

二年十一月辛巳，日中有黑子大如鸡卵日赤如赭，
昼昏至于癸未。

五年正月己丑日晕白虹在东如玉环贯珥。二月丙
辰日有重晕有赤气夹日。十二月癸卯朔日旁有黑
气来触。

按：以上《本纪》俱不载。　《按志》云云。

### 武宗会昌元年十一月庚戌日中有黑子

按《本纪》不载，　《按志》云云。

三年二月庚申朔，日有蚀之。

按《本纪》云云。　按志。在东壁一度。并州分也。

四年正月戊申，日无光。二月甲寅朔，日有蚀之。己巳，
白虹贯日如玉环。

按《本纪》。止载“日蚀。”　《按志》云云。　又按《志》。“日蚀在营室七度。”

五年七月丙午朔，日有蚀之。

按《本纪》云云。　按志在张七度。

六年十二月戊辰朔，日有蚀之。

按《宣宗本纪》云云，　按志，在南斗十四度。

### 宣宗大中二年五月己未朔日有蚀之

按《本纪》云云。　按志。在参九度。

八年正月丙戌朔，日有蚀之。

按《本纪》云云。　按《志》。在“危”一度。危为元枵。亦耗祥也。
十三年四月甲午。日暗无光。

按《本纪》不载，　《按志》云云。

### 懿宗咸通四年七月辛卯朔日有蚀之

按《本纪》云云。　按志。在张十七度。

六年正月，白虹贯日。日中有黑气如鸡卵。

按《本纪》不载，　《按志》云云。

七年十二月癸酉白气贯日。日有重晕。甲戌亦如之
按《本纪》不载　按志。白气兵象也。

十四年二月癸卯，白虹贯日。

按《本纪》不载，　《按志》云云。

### 僖宗乾符元年日中有黑子

二年，日中有“若飞燕者。”

按：以上《本纪》不载　《按志》云云。

三年九月乙亥朔，日有蚀之。

按《本纪》避正殿　按《志》，在轸十四度。

四年四月壬申朔，日有蚀之。

按《本纪》云云。　按志。在毕三度。

六年四月庚申朔，日有蚀之，既。十一月丙辰朔，有两
日𩰚。
按《本纪》不载。　按志，“日蚀在胃八度。”　又按《志》，“十一
月丙辰朔，有两日并出而𩰚，三日乃不见。”𩰚者，离而
复合也。

### 广明元年日晕如虹黄气蔽日无光

按《本纪》不载。　按《志》日：“不可以二虹，百殃之本也。”

### 中和三年三月丙午日有青黄晕四月丙辰亦如之丁巳戊午又如之

按《本纪》不载，　《按志》云云。

### 光启三年十一月己亥下晡日上有黑气

四年二月己丑。日赤如血。庚寅改元文德。日赤无光
按以上《本纪》不载　按《志》云云。

### 文德元年三月戊戌朔日有蚀之

按《本纪》云云。　按志。在胃一度。

### 昭宗景福元年五月日色散如黄金

### 光化三年冬日有虹蜺背璚弥旬日有赤气自东北至于东南

### 天复元年十月日色散如黄金十一月又如之

三年二月丁丑，日有赤气自东北至于东南。

按：以上《本纪》俱不载。　《按志》云云。

### 天祐元年二月丙寅日中见北斗八月哀帝即位十月辛卯朔日有蚀之十一月癸酉日晕

按《哀帝本纪》，不载日晕。　按《志》，“日中见北斗，其占重
日蚀，在心三度。十一月癸酉，日中有黄晕，旁有青赤
气二。”

二年正月，日有晕，背白虹。二月。又如之。

按《本纪》不载。　按志，正月甲申，日有黄白晕，晕上有
青赤背，乙酉亦如之，晕中生白虹，渐东，长百馀丈。二
月己巳，日有黄白晕，如半环，有苍黑云夹日，长各六
尺馀，既而云变，状如人如马，乃消。旧占：“背者，叛背之
象。日晕有虹者为大战，半晕者相有谋。苍黑，祲祥也。
夹日者，贼臣制君之象。变而如人者为叛臣，如马者
为兵。”

三年春，日晕有背。四月癸末朔，日有蚀之。

按《本纪》不载日晕。　《按志》，“正月辛未，日有黄白晕，上
有青赤背。二月癸巳，日有黄白晕，如半环，有青赤背。
庚戌，日有黄白晕，青赤背。四月癸未朔，日有蚀之，在
胃十二度。”

又按《志》，“凡《唐著纪》二百八十九年，日蚀九十三，朔九
十一，晦二日一。”